Pelle og Proffen

Pelle og Proffen er en serie ungdomsbøker skrevet av den norske forfatteren Ingvar Ambjørnsen fra 1987 til 1995. Bøkene handler om Pelle og kameraten hans Proffen, og sammen havner de oppi mysterier av alle slag. 

 Bakgrunn 
Ambjørnsen skrev bøkene for å ta et oppgjør med den amerikanske Franklin W. Dixons Hardyguttene-serien hvis historier var altfor usannsynlige for han. Hovedpersonene Frank og Joe hadde ingen sjel, personlighet eller dype meninger, og deres foreldre var altfor lykkelige og «perfekte» for Ambjørnsen. Forfatteren ville også ta opp viktige temaer i sin samtid som alle historiene er preget av. Hovedpersonene skulle være «streite» ettersom sekstiåtterne på denne tiden hadde blitt foreldre og deres barn var i opprør mot dem.https://web.archive.org/web/20070627004937/http://www.kjentfolk.no/forfattere/ambjornsen/frameset.php?load=main.php?action=ambjornsen

 Konsept 
Pelle Pettersen og Proffen Erlandsen bor over hverandre i Bentsebrugata på Torshov. Guttene har kjent hverandre fra barnsben av og går i samme klasse på skolen. Pelle er hovedpersonen som forteller historiene ut i fra sitt perspektiv. Mens Pelle er den raske og vågale karakteren, er Proffen hjernen i bøkene. 

Pelle bor sammen med sine middelalderende hippieforeldre og lillesøster My. Faren til Pelle er kunstner, men får ikke sitt gjennombrudd før i den femte boken. Moren til Pelle jobber i billettluka i et teater og deltid på et krisehjem, noe som gjør at det er hun som ordner det meste av pengene i familien.

Proffen bor sammen med sine gamle foreldre som har passert 60, men som fortsatt er spreke. Han har også to eldre brødre med navn Leif og Gøran som begge har flyttet hjemmefra.   

Noen av karakterene i bøkene, som Pelles venner Filla og Leffy, Proffens kjæreste Jorun og bror Gøran, er gjengangere i bøkene. 

Guttene ender opp i kriminelle saker delvis på grunn av deres eget initiativ, eller ved at sakene faller i fanget på dem. Noen av sakene angår deres nærmiljø eller nære venner. Settingen i bøkene er hovedsakelig i Oslo og enkelte ganger utenfor storbyen. Det skjer ting på Sørlandet, samt i Nordlandet, Nordmarka, Oslofjorden og i København. Bøkene skildrer også privatlivet til guttene. De får begge oppleve kjærligheten, og foreldrene deres er de stadig i konflikt med. I den første boken er de 14 år gamle, og i deres siste bok er de 16 år og skal snart begynne på videregående. 

Noen ganger ble Ambjørnsen skremt over hvor direkte bøkene traff sin samtid. Da Giftige løgner kom ut i 1989 hadde noen ungdommer avslørt et enormt giftutslipp ved en tilfeldighet. Liknende hendelser skjedde også da Etter orkanen og Hevnen fra himmelen kom ut. Det er Storbyens stemme som er forfatterens favoritt, mens Døden på Oslo S er publikumsfavoritten.https://web.archive.org/web/20070627004937/http://www.kjentfolk.no/forfattere/ambjornsen/frameset.php?load=main.php?action=ambjornsen

 Filmene 
I perioden 1990–1993 ble tre av bøkene filmatisert: Døden på Oslo S, Giftige løgner og De blå ulvene. Pelle og Proffen ble spilt av hhv. Håvard Bakke og Tommy Karlsen. 

Døden på Oslo S ble best mottatt og har siden blitt en av Norges mest populære ungdomsfilmer. Da den kom ut i 1990 var det lenge siden noen hadde laget en norsk film for ungdom, og den ble sett av en halv million på kino. Over hele landet ble handlingen diskutert i skoler, og Ambjørnsen fikk mye positiv presse. Håvard Bakke, Tommy Carlsen og Helle Beck Figenschow (Lena) ble filmstjerner over natten. Musikken ble laget av Dum Dum Boys, som var Norges mest populære rockeband på den tiden. Karakteren Lena er med i alle filmene (noe hun ikke er i bøkene) ettersom hun var ettertraktet av kinopublikummet. Det ble kun laget tre filmer ettersom skuespillerne etter hvert ble for gamle for rollene og følte at de var fornøyde etter film nummer tre.https://web.archive.org/web/20070627004937/http://www.kjentfolk.no/forfattere/ambjornsen/frameset.php?load=main.php?action=ambjornsen

 Bøker i serien om Pelle og Proffen 
+  Utgitt  Tittel  Problem  Filmatisert   Kjempene faller  Nazistorganisasjonen «Norske Kjemper»     Døden på Oslo S  Ungdomsprostitusjon og stoffmisbruk i Oslo     Giftige løgner  Miljøforurensende firmaer på Sørlandet     Sannhet til salgs  Den religiøse sekten «Livets lys»     De blå ulvene  Dyrevernorganisasjonen «De blå ulvene»     Flammer i snø  Pyromani, og homofobiske voldsmenn     Etter orkanen  Norske og asiatiske menneskesmuglere     Hevnen fra himmelen  Faunakriminalitet i Nord-Norge   1994  Storbyens stemme  Den kriminelle ungdomsgjengen «Santos»     Mordet på Aker Brygge  Økonomisk kriminalitet i Oslo  

Merk: Mordet på Aker Brygge kom opprinnelig ut som en føljetong i VG med bilder av Harald Nygård. Det er også laget en tegneserieversjon av Kjempene faller av Boro Pavlovic. Alle bøkene har kommet ut på lydbok, med Håvard Bakke som forteller.https://www.storytel.com/no/series/pelle-og-proffen-20705

 Musikal 
Våren 2023 hadde en musikalversjon av Døden på Oslo S premiere på Nationaltheateret. https://www.nrk.no/anmeldelser/anmeldelse_-_doden-pa-oslo-s_-pa-nationaltheatret-1.16325452

 Referanser 

 Eksterne lenker 
 "Pelle og Proffen - det ultimate intervjuet". (16.02.07) Ingvar Ambjørnsen Hjemmeside 
 Pelle og Proffen hos Cappelen Damm 
 Pelle og Proffen  hos Storytel
 Nrk.no "Datert på en kul måte". Anmeldelse: «Døden på Oslo S» på Nationaltheatret